CELEX: 32018R0189
Language: da
Date: 2017-11-23 00:00:00
Title: Kommissionens delegerede forordning (EU) 2018/189 af 23. november 2017 om ændring af delegeret forordning (EU) nr. 1395/2014 om fastsættelse af en udsmidsplan for visse fiskerier efter små pelagiske arter og fiskeri til industriformål i Nordsøen

9.2.2018   
            
            
               DA
            
            
               Den Europæiske Unions Tidende
            
            
               L 36/4
            
         KOMMISSIONENS DELEGEREDE FORORDNING (EU) 2018/189
   af 23. november 2017
   om ændring af delegeret forordning (EU) nr. 1395/2014 om fastsættelse af en udsmidsplan for visse fiskerier efter små pelagiske arter og fiskeri til industriformål i Nordsøen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (1), særlig artikel 15, stk. 6, og artikel 18, stk. 1 og 3, og
   ud fra følgende betragtninger:
   
               (1)
            
            
               Målet med forordning (EU) nr. 1380/2013 er gradvis at eliminere udsmid i alt EU-fiskeri, ved at der indføres en landingsforpligtelse for fangster af arter, der er omfattet af fangstbegrænsninger.
            
         
               (2)
            
            
               Ved artikel 15, stk. 6, i forordning (EU) nr. 1380/2013 tillægges Kommissionen beføjelse til ved delegerede retsakter at vedtage udsmidsplaner for en periode på højst tre år, som kan forlænges én gang, på grundlag af fælles henstillinger, som medlemsstaterne udarbejder i samråd med de relevante rådgivende råd.
            
         
               (3)
            
            
               Ved Kommissionens delegerede forordning (EU) nr. 1395/2014 (2) blev der fastsat en udsmidsplan for visse fiskerier efter små pelagiske arter og fiskeri til industriformål i Nordsøen med henblik på at fremme gennemførelsen af landingsforpligtelsen ved hjælp af visse fleksibilitetsmekanismer.
            
         
               (4)
            
            
               Undtagelser fra forpligtelsen til at lande alle fangster kan fastsættes i overensstemmelse med artikel 15, stk. 5, litra c), i forordning (EU) nr. 1380/2013, hvis videnskabelig dokumentation viser, at det er meget vanskeligt at opnå øget selektivitet eller undgå uforholdsmæssige omkostninger ved håndtering af uønskede fangster (»de minimis-undtagelser«).
            
         
               (5)
            
            
               Belgien, Danmark, Tyskland, Frankrig, Nederlandene, Sverige og Det Forenede Kongerige har en direkte interesse i spørgsmål vedrørende fiskeriforvaltning i Nordsøen. Efter høring af Det Rådgivende Råd for Nordsøen og Det Rådgivende Råd for Pelagiske Bestande forelagde disse medlemsstater den 31. maj 2017 en fælles henstilling for Kommissionen.
            
         
               (6)
            
            
               I den fælles henstilling foreslås det at indføre en de minimis-undtagelse på op til 1 % i 2018, 2019 og 2020 af de samlede årlige fangster af almindelig makrel, hestemakrel, sild og blåhvilling, der fanges i fiskeriet efter små pelagiske arter af trawlere med en længde overalt på op til 25 m, som anvender flydetrawl (OTM og PTM), og som fisker efter almindelig makrel, hestemakrel og sild i ICES-afsnit IVb og c syd for 54°N.
            
         
               (7)
            
            
               Medlemsstaterne forelagde videnskabelig dokumentation for at vise, at håndtering af uønskede fangster i de pågældende fiskerier medfører uforholdsmæssige omkostninger. Dokumentationen blev gennemgået af Den Videnskabelige, Tekniske og Økonomiske Komité for Fiskeri (STECF). STECF bemærkede, at de minimis-undtagelsen kan give de involverede flåder incitament til at tilpasse deres adfærd og fortsætte med at søge efter måder at forbedre selektiviteten på. Den foreslåede undtagelse kan derfor indarbejdes i delegeret forordning (EU) nr. 1395/2014.
            
         
               (8)
            
            
               Udsmidsplanens varighed bør derfor forlænges til den 31. december 2020.
            
         
               (9)
            
            
               Artikel 2, 4 og 4a i delegeret forordning (EU) nr. 1395/2014 omhandler henholdsvis en undtagelse begrundet i høj overlevelsesrate for makrel og sild fanget i notfiskeriet, dokumentation af fangster og tekniske foranstaltninger for fiskeriet efter brisling. Undtagelsen begrundet i høj overlevelsesrate blev positivt evalueret af STECF i 2014, og de tekniske foranstaltninger for fiskeriet efter brisling blev positivt evalueret af Det Internationale Havundersøgelsesråd (ICES) i 2017. Kommissionen mener, at den dokumentation, som henstillingen er baseret på, forbliver gyldig de næste tre år. Det er derfor hensigtsmæssigt at forlænge anvendelsen af foranstaltningerne indtil 2020.
            
         
               (10)
            
            
               Delegeret forordning (EU) nr. 1395/2014 og dens bilag bør derfor ændres.
            
         
               (11)
            
            
               Eftersom foranstaltningerne i nærværende forordning har en direkte indvirkning på de økonomiske aktiviteter i forbindelse med og planlægningen af EU-fartøjernes fangstsæson, bør den træde i kraft umiddelbart efter offentliggørelsen. I betragtning af, at den udsmidsplan, der er fastsat ved delegeret forordning (EU) nr. 1395/2014, udløber den 31. december 2017, bør nærværende forordning finde anvendelse fra den 1. januar 2018 —
            
         VEDTAGET DENNE FORORDNING:
   Artikel 1
   I delegeret forordning (EU) nr. 1395/2014 foretages følgende ændringer:
   
               1)
            
            
               I artikel 3 affattes overskriften således: »De minimis-undtagelse i 2015 og 2016«
            
         
               2)
            
            
               Som artikel 3a indsættes:
               »Artikel 3a
               De minimis-undtagelse i 2018, 2019 og 2020
               »Uanset artikel 15, stk. 1, i forordning (EU) nr. 1380/2013 må op til 1 % af de samlede årlige fangster af almindelig makrel, hestemakrel, sild og blåhvilling, der fanges i fiskeriet efter pelagiske arter af trawlere med en længde overalt på op til 25 m, som anvender flydetrawl (OTM), og som fisker efter almindelig makrel, hestemakrel og sild i ICES-afsnit IVb og c syd for 54°N, udsmides i 2018, 2019 og 2020.«
            
         
               3)
            
            
               Artikel 5, stk. 2, affattes således:
               »Den anvendes fra den 1. januar 2015 til den 31. december 2020.«
            
         
               4)
            
            
               Bilaget erstattes af teksten i bilaget til nærværende forordning.
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. januar 2018.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. november 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 354 af 28.12.2013, s. 22.
   
      (2)  Kommissionens delegerede forordning (EU) nr. 1395/2014 af 20. oktober 2014 om fastsættelse af en udsmidsplan for visse fiskerier efter små pelagiske arter og fiskeri til industriformål i Nordsøen (EUT L 370 af 30.12.2014, s. 35).
   
      BILAG
      »
            BILAG
            
                        1.
                     
                     
                        Fiskeri efter små pelagiske arter i ICES IIIa (Skagerrak og Kattegat):
                        
                                    Kode
                                 
                                 
                                    Pelagiske fiskeredskaber
                                 
                                 
                                    Målarter
                                 
                              
                                    OTM og PTM
                                 
                                 
                                    Pelagisk trawl og pelagisk partrawl
                                 
                                 
                                    Sild, almindelig makrel, blåhvilling, hestemakrel, brisling (til konsum)
                                 
                              
                                    PS
                                 
                                 
                                    Not
                                 
                                 
                                    Sild, almindelig makrel, hestemakrel, brisling (til konsum)
                                 
                              
                                    OTB og PTB (1)
                                    
                                 
                                 
                                    Skovlbundtrawl og bundtrawl til partrawling
                                 
                                 
                                    Sild, almindelig makrel, brisling (til konsum)
                                 
                              
                                    GNS og GND (2)
                                    
                                 
                                 
                                    Bundsat garn og drivgarn
                                 
                                 
                                    Almindelig makrel, sild
                                 
                              
                                    LLS og LHP
                                 
                                 
                                    Langliner, håndliner og stangliner (håndbetjente) samt håndliner og stangliner (mekaniske)
                                 
                                 
                                    Makrel
                                 
                              
                                    MIS
                                 
                                 
                                    Blandede redskaber, herunder net, tejner og bundgarn
                                 
                                 
                                    Almindelig makrel, sild, brisling (til konsum)
                                 
                              
                  
                        2.
                     
                     
                        Fiskeri efter små pelagiske arter i ICES IV (Nordsøen).
                        
                                    Kode
                                 
                                 
                                    Pelagiske fiskeredskaber
                                 
                                 
                                    Målarter, der er omfattet af en kvote
                                 
                              
                                    OTM og PTM
                                 
                                 
                                    Skovlflydetrawl og pelagisk partrawl (inkl. TR3)
                                 
                                 
                                    Sild, almindelig makrel, hestemakrel, guldlaks, blåhvilling, brisling (til konsum)
                                 
                              
                                    PS
                                 
                                 
                                    Not
                                 
                                 
                                    Sild, almindelig makrel, hestemakrel, blåhvilling
                                 
                              
                                    GNS og GND (3)
                                    
                                 
                                 
                                    Bundsat garn og drivgarn
                                 
                                 
                                    Almindelig makrel, sild
                                 
                              
                                    GTR
                                 
                                 
                                    Toggergarn
                                 
                                 
                                    Makrel
                                 
                              
                                    LLS, LHP og LHM
                                 
                                 
                                    Langliner, håndliner og stangliner (håndbetjente) samt håndliner og stangliner (mekaniske)
                                 
                                 
                                    Makrel
                                 
                              
                                    MIS
                                 
                                 
                                    Blandede redskaber, herunder net, tejner og bundgarn
                                 
                                 
                                    Sild, brisling (til konsum)
                                 
                              
                  
                        3.
                     
                     
                        Andre fiskerier, hvor fartøjerne fisker efter små pelagiske arter, som er omhandlet i artikel 15, stk. 1, litra a), i forordning (EU) nr. 1380/2013, og som ikke er omfattet af punkt 1 og 2 i nærværende bilag.
                     
                  
                        4.
                     
                     
                        Fiskeri til industriformål i EU-farvandene i ICES IIIa og IV:
                        
                                    Kode
                                 
                                 
                                    Fiskeredskaber
                                 
                                 
                                    Målarter, der er omfattet af en kvote
                                 
                              
                                    Enhver form for trawl
                                 
                                 
                                    Trawl med en maskestørrelse på mindre end 32 mm
                                 
                                 
                                    Tobis, brisling, sperling
                                 
                              
                                    PS
                                 
                                 
                                    Not
                                 
                                 
                                    Tobis, brisling, sperling
                                 
                              
                  «
      
         (1)  Skovlflydetrawl og pelagisk partrawl med en maskestørrelse på < 70 mm
      
         (2)  Maskestørrelse 50-99 mm
      
         (3)  Maskestørrelse 50-90 mm